## Rješenje kojim se Ranku Matiću oduzima odobrenje za rad brokera

### NN 141/2009 (27.11.2009.), Rješenje kojim se Ranku Matiću oduzima odobrenje za rad brokera

141 27.11.2009 Rješenje kojim se Ranku Matiću oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

3460

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Ranku Matiću iz Ližnjana, Ližnjan 708, za rad brokera, na sjednici održanoj 19. studenoga 2009. godine donijela je

RJEŠENJE

1. Ranku Matiću iz Ližnjana, Ližnjan 708, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 198.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 22. srpnja 2009. godine, sukladno odredbi članka 123. Zakona o općem upravnom postupku i članka 541. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Ranku Matiću iz Ližnjana, Ližnjan 708, za rad brokera.

Nakon izvršenog uvida u predmete Agencije klasa: UP/I-450-08/04-02/56 i klasa: 451-04/09-17/07, utvrđeno je sljedeće:

Rješenjem Agencije, klasa: UP/I-450-08/04-02/56, urbroj: 567-03/04-2, od 22. travnja 2004. godine, Ranku Matiću iz Ližnjana, Ližnjan 708, zaposleniku kreditne institucije Centar banka d.d., a kasnije zaposlenik investicijskog društva Abacus brokeri d.d. Zagreb (dalje: Društvo), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/09-17/07, Društvo je 5. lipnja 2009. godine obavijestilo Agenciju da je Ranku Matiću prestao radni odnos u Društvu, te je imenovanom u predmetu Agencije klasa: UP/I-451-04/09-07/31, Zaključkom od 30. srpnja 2009. bio određen rok od 3 (tri) mjeseca za dostavu dokaza da je zaposlen u investicijskom društvu na poslovima brokera. Iz dostavnice je razvidno da je predmetni zaključak Ranku Matiću uručen 6. kolovoza 2009. godine.

Ranko Matić nije u roku od 3 mjeseca (do 6. studenoga 2009. godine), a niti naknadno, Agenciji dostavio dokaz o zaposlenju u drugom investicijskom društvu, odnosno kreditnoj instituciji na poslovima brokera.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

S obzirom da Ranko Matić više ne ispunjava uvjete na temelju kojih joj je izdano odobrenje za rad, valjalo je, sukladno odredbi članka 27. stavak 1. točka 4. Zakona, riješiti kao u izrjeci ovog rješenja, dakle oduzeti mu odobrenje za rad brokera i provesti upis oduzimanja odobrenja u Registar brokera koji vodi Agencija, s danom upisa 19. studenoga 2009. godine, pod rednim brojem 394.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-07/31

Urbroj: 326-111/09-2

Zagreb, 19. studenoga 2009.

Član Uprave
Željko Kopčić, v. r.

Rješenje, NN 141/2009-3460